Täna saates -
Libeerias on varemgi kriise olnud.
Oleme visa rahvas. Tõuseme võimatutest olukordadest.
Kogudus ja riik paluvad ebola-kriisis koos Jumalalt abi.
Juudid kaitsevad kristlasi. Ühendus püüab tagakiusu lõpetada.
Müüripraos seismas:
kristlik pastor levitab sõjatsoonis rahusõnumit.
KRISTLIKU MAAILMA UUDISED
Tere! Olen Wendy Griffith. George Thomas on tööreisil.
Libeeria president ja asepresident
kutsuvad palvetama oma ebolaga võitleva riigi eest.
George Thomas tegi nendega eksklusiivintervjuu.
Järgneb George'i reportaaž.
Uudis, et ebolaohvrite arv ületas juba 4000 piiri,
mõlkus mõtteis paljudel regulaarselt palvetama kogunevail libeerlastel.
Kriis on paljud pühamuisse ajanud.
Kirikud on pühapäeviti rahvast täis.
Külastajate arv on kasvanud ka Bethel Cathedral of Hope'is.
Libeerias on varemgi kriise olnud.
Jumala armust on meil sitkust ja lootust. Tõuseme sellest hädast.
President Ellen Johnson-Sirleaf on veendunud kristlane.
Tema sõnul on kogudusel kriitiline roll
rahustada katastroofi keskel rahvast.
Tingimustes, mida ei mõista ega kontrolli,
kelle poole sa pöördud? Tuleb pöörduda usu poole.
Tuleb pöörduda Jumala poole. See on sügaval libeerlaste südames.
Mõni nädal pärast ebola puhkemist
käivitas Libeeria president iganädalased palvekoosolekud.
Ta rääkis intervjuus, kuidas tema oma maa eest palvetab.
Palvetan, et Jumal aitaks meil seda võimalikult kiiresti võita,
lohutada leinajaid,
ja aitaks meil mõista meie praegust viletsust
ja rahvusena tegutseda.
Rahvas ühendab oma loomulikud ja vaimsed jõuvarud,
et tapvat vaenlast võita.
George Thomas, Monrovia, Libeeria
Õhutame teid palvetama lääneaafriklaste eest.
Võid jätta oma palved ja ühineda teistega meie Facebooki lehel.
Hongkongis ägenesid kokkupõrked politsei ja meeleavaldajate vahel.
Politsei kasutas meeleavaldajate vastu pipragaasi ja kumminuiasid.
Tudengite juhitud meeleavaldused jätkusid
vaatamata laagrite lammutamisele
Kuigi enamik protesti juhte on kristlased,
pakub kogudus metodisti kiriku juhi sõnul hingehoidu.
Hongkonglaste aeg on suunatud rahateenimisele.
Nüüd saavad noored õppetunni.
Nad paluvad tõelist üldist valimisõigust
ning harrastavad samas tõelisi ja häid väärtusi:
rahu, armastust ja õiglust.
Seni, kuni säilitame rahu
ja meid motiveerib armastus oma kogukondade vastu,
Jumal õnnistab Hongkongi.
Politsei kasutab üha karmimaid meetmeid,
kuid Hongkongi juht lubas meeleavaldajatega kohtuda.
Kodanikuallumatuse laine käivitas 18-aastane Joshua Wong.
Ajakirja Time väitel tõstsid tema demokraatiapürgimused
ta tänavu maailma 25 mõjuvõimsaima teismelise hulka.
Lucille Talusan tegi Wongiga eksklusiivintervjuu.
Joshua Wongi nimi sai esmakordselt tuntuks 2012. a.
Ta alustas 15-aastaselt tudengiliikumist,
mis kukutas Hongkongis kommunistliku õppekava.
Ta õpib kolledžis esimest aastat poliitikat ja avalikku haldust.
Tema tulised kõned on sütitanud masse.
Tegime temaga eksklusiivintervjuu.
Joshua, mis ajendas sind demokraatia eest võitlema?
Tahan osaleda liikumises
ja organiseerida kodanikuallumatust, kuna usun,
et õpilased võivad otsustada Hongkongi tuleviku üle.
Viimane kord, kui tudengid Hiina valitsusele vastu hakkasid,
said paljud 1989. a juunis Tiananmeni väljakul surma.
25 aastat hiljem ...
Kas sa ei karda oma elu pärast? - Seaduse ja pressivabaduse toel
on liikumises osalemine turvaline.
Mandri-Hiinas satuks selle eest 10-20 aastaks vanglasse.
Küsisime Wongilt poliitiliste eesmärkide kohta.
Mul pole mingeid erilisi mõtteid selle suhtes.
Loodan, et saame tõelise üldise hääleõiguse.
Kuidas sa tahad, et see lõppeks?
Millal liikumise lõpetame, sõltub valitsuse hoiakutest ja vastusest.
Oled kristlane. Mis on sinu meelest Jumala eesmärk sinu jaoks?
Erinevatel inimestel on erinevad vaimsed annid.
Mõned kuulutavad evangeeliumi või laulavad inspiratsiooni.
Mõnedel kristlastel tuleb muuta inimeste üldiseid hoiakuid
kristlaste suhtes, mitte tegutseda vaid koguduse sees.
Kristlased peaksid teenima ja näitama kristlikku vaimsust
ka kogudusest väljaspool.
Vahetult enne intervjuud tähistas Wong sõpradega
oma 18. sünnipäeva.
Mida sünnipäevaks soovid? - Viia liikumise töö lõpule,
et mul oleks rohkem aega vanematega kohtuda.
Vanemad toetavad mind ja annavad mulle vabad käed.
Demokraatialiikumise juhtimine on väsitav ja aegasööv.
Wong palvetab, et see lõppeks peagi, et võiks jätkuda normaalne argielu.
Loodan, et liikumise järel võin keskenduda õpingutele ja ülikoolile.
Tahaksin, et mul oleks rohkem aega puhata,
vanemate ja tüdruksõbra jaoks.
Noor kristlane teab, et ta on kutsutud juhtima põlvkonda
rahumeelsete meeleavaldustega helgema tuleviku poole.
Usun, et kogu liikumise ajal käib Jumal minuga.
Lucille Talusan, Hongkong
Järgmiseks:
Tapetakse ja mõrvatakse kristlasi.
Mullu tapeti 120 000 kristlast ja keegi ei iitsatanudki.
Uus liitlane õhutab juute tagakiusatud kristlasi kaitsma.
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht, sõber teistele,
keegi, kes aitab, kes tegutseb õigesti,
kes unistab oma tulevikust. Lapsed vajavad meie abi.
Mis ma teen?
Mis ma ütlen?
Kuidas peaksin end tundma?
Superraamat õpetab lastele vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Pakistani kohus ei tühistanud Asia Bibi surmanuhtlust.
Kristlasest Bibit süüdistatakse Muhhamedi pilkamises.
50-aastane viie lapse ema mõisteti surma 2010. a.
Kuigi apellatsioonikohus Bibi palve tagasi lükkas,
lubasid advokaadid ülemkohtusse edasi kaevata.
Kaks Bibit kaitsnud poliitikut tapeti 2011. a.
ISIS ja teised moslemid ründavad Lähis-Idas karmilt kristlasi.
Juudid ja kristlased ühendavad jõud
süveneva tagakiusu vastu moslemimaades.
Jätkab Chris Mitchell.
Kui tapetakse sadu tuhandeid kristlikke mehi, naisi ja lapsi
pole see sõda. See on genotsiid.
Juudid teavad, mis juhtub, kui massimõrv maha vaikitakse.
Maailma Juudi Kongressi juht Ron Lauder
võitleb koos ICEJ ja Empowered 21ga
kristlaste tagakiusamise vastu.
Kristlasi tapetakse ja mõrvatakse.
Mullu tapeti 120 000 kristlast ja keegi ei iitsatanudki.
Kõik keskendusid Gazale.
Maailma Juudi Kongress, Empowered 21 ja ICEJ
saatsid hiljuti rohkem kui sajale juhile kirja,
kus neilt nõuti tagakiusatud kristlaste kaitsmist moslemimaades.
Organisatsioonid esindavad miljoneid.
Minu teada esmakordselt kaasaegses ajaloos,
võimalik, et ka juutide ja kristlaste suhete ajaloos,
koostasid juudi ja kristlik organisatsioon ühise kirja
Lähis-Ida kristlaste kaitseks.
See on kohutav olnud.
Kristlus kuivab Lähis-Idas kokku. Meie meelest peaks see kasvama.
Kanoonik Andrew White'i sõnul kiusab ISIS Iraagis kristlasi taga.
Lapsed ütlesid: "Oleme alati Jeesust järginud.
Me ei hülga kunagi Jeesust."
Neil kõigil löödi pead maha.
Selline on terror, millega silmitsi oleme.
Lauder julgustas Lehtmajade pühal rohkem kui 4000 kristlast 80st riigist
ühiselt võitlema.
Paulus kirjutas 2. Timoteose kirjas,
et Jumal ei andnud meile arguse vaimu,
vaid väe vaimu.
Ärge kartke! Olge julged!
Olge julged! Kristlased ja juudid on koos tugevamad.
Me ei kuku läbi. Shalom!
Chris Mitchell, CBN News
Chris Mitchell oli hiljuti meie stuudios.
Küsisin temalt uue liidu kohta.
Mis sunnib Iisraeli juute tagakiusatud kristlasi kaitsma?
Esiteks nad mõistavad seda. Neid tabas 70 aasta eest holokaust.
Nad on olnud kõige tagakiusatum vähemus ehk 2000 aastat juba.
Nad sekkuvad, kuna teavad, mida tähendab tagakius.
Radikaalne islam on juutide ja kristlaste ühine vaenlane.
Selle sihtmärgiks on kristlased ja Iisraeli juudid.
Tuleb meenutada, mis juhtus 60-70 aasta eest enne 2. MS.
Kõikjal Lähis-Idas elas palju juute, "laupäeva-inimesi".
Moslemid ja islam on hävitanud laupäeva-inimesi, juute.
Nüüd teevad nad sama pühapäeva-inimeste ehk kristlastega.
Käisid hiljuti Iraagis. Seal käib sõda ISISe vastu
ja kristlasi kiusatakse taga. Mida usklikud läbi elavad?
Kujutle, et ISIS tungib su kodulinna ja annab neli valikuvõimalust.
Esiteks võid maksta kaitseraha, mida nõutakse mittemoslemitelt.
Vahel on summad üüratud.
Teine võimalus on lahkuda aastakümneiks või sajandeiks kodust.
Kolmas võimalus on pöördumine.
Võib lugeda islami usutunnistuse ja hakata moslemiks.
Neljas alternatiiv on surm mõõga läbi.
Sain ühelt mosuli kristlaselt kamuflaaživärvides Uue Testamendi.
Teda süüdistati spioneerimises ja misjonitöös.
Ta andis selle mulle. Võtsin selle vastu tahtmist.
See on ju eriline kingitus. See meenutab kristlaste viletsust.
Neil on valida elu ja surma vahel.
Millise alternatiivi enamik Iraagi usklikke valib? - Lahkumise.
Tuhanded on lahkunud Mosulist, Qaraqoshist ja Bartillast.
Tihti pole neil midagi kaasas.
Neilt on võetud kodud ja autod.
Ühel naisel võeti kontrollpunktis kunsthambad välja.
Neil pole isikutunnistusi, passe ega tulevikulootust.
Nad on koletised. Kuidas saab teiselt kunsthambaid võtta?! Kes neid aitab?
Näiteks Operatsioon Õnnistus ja Samaritan's Purse.
Kurdi valitsus annab oma parima,
kuid palub välisriikidelt abi sadadele tuhandetele põgenikele.
Kurdi aladel võib olla põgenikke juba üle miljoni.
Ühe kurdi ametniku sõnul
oleks see sama kui USAsse koliks kuuendik inimesi juurde.
Kristlikud ja humanitaarühendused aitavad neid. Nad vajavad abi.
Kuidas saame palvetada?
Olukord tundub muserdav, kuid palve toimib.
Palvetage, et kristlased ja teised vähemused, jesiidid, saaksid abi,
eriti talve lähenedes. Nad vajavad tekke, toitu,
vett ja peavarju. Palvetage, et nad saaksid koju naasta,
mis tundub ebatõenäolisena, või kolida teistesse riikidesse.
Oled teinud suurepärast tööd oma rindejooneaportitega.
Aitäh intervjuu eest!
Rahuevangeelium jõuab sõjatsooni:
üks misjonär püüab lõpetada Kolumbias tuliseid lahinguid.
Hei! Kas see töötab?
Lapsed, kas teile meeldib mängida ja uusi asju avastada?
Kuidas on?
Uus Superraamatu piiblirakendus sisaldab mänge, videoid
ja vastuseid küsimustele.
Tasuta rakenduse võib alla laadida iTunesist ja Google'i mängudepoest.
CBN'i kodulehel võib lugeda uudiseid omal valikul
millal tahes 24 tundi ööpäevas ja olla kursis värskeimate lugudega.
Enam pole vaja uudiseid oodata.
Koduleht on terve päev käeulatuses.
Vaatan vaid mulle huvipakkuvaid lugusid.
Otsin loo üles, klikin sellel ja olengi kohal.
Uudiste allikas - CBNnews.com
Tere! Olen Terry Meeuwsen. Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Kolumbia toibub tasapisi 50 aastat kestnud sissisõjast.
Vägivalla lõppu lubanud president valiti veel üheks ametiajaks tagasi.
Mõned julged kristlased käivad lahingute epitsentris
võitlejaile Rahuvürstist rääkimas.
Stan Jeter jätkab Calist, Kolumbiast.
Kolumbia valitsus on võidelnud 50 aastat marksistlike mässulistega.
Lahingud võivad hajuvil asuvais sõjatsoonides puhkeda äkitselt.
See ei peata kartmatut rahusaadikut.
Russell Stendalli misjonireisidest tehti film La Montana (Mägi).
Ta on aastaid sissidele kristlikku kirjandust viinud,
nii poolsõjaliste kui valitsusvägede sõdureile.
Raadiojaamad ja päikesepatareidel töötavad vastuvõtjad sillutavad teed.
Piirkonnas ei saa ehitada kirikuid, korraldada üritusi
ega teha tavapärast misjonitööd.
Laseme raadiod langevarjude abil sisside laagreisse.
Jagame neid sõdureile ja paramilitaarsetele vägedele.
Stendall on jaganud üle 120 000 päikesepatareil töötava raadio.
Endine toimetaja Dario Silva on jälginud konflikti aastaid.
Ta juhib Bogotas suurt kogudust
ja saadab abi maapiirkondade kannatavaile peredele.
Silva sõnul Kolumbia megakogudused
ning isolatsioonis elavad ja tagakiusatud usklikud ei kohtu.
Just suurkogudustel on tendents olla väga laodikealikud.
"Mul on kõike. Olen rikas."
Nad pole teadlikud meie vendade probleemidest.
Silva sõnul pole viletsus ja tagakius
takistanud perifeerias evangeeliumit kuulutamast.
Üks sissijuht oli kaevanud:
"Kristlased on meie suurim probleem.
Tuleme perifeeriasse, kus pole elektrit, jooksvat vett,
teid, transporti, kirikut ega poliitikut,
aga alati räägib seal mõni musta raamatuga hull Jeesusest."
Edela-Kolumbia mägedes ja džungleis
hävitavad sissivõitlejad kirikuid, ajavad usklikke ära
ja tapavad pastoreid.
Open Doorsi teatel on Kolumbias tapetud rohkem pastoreid
kui üheski teises demokraatlikus riigis.
Siin elas Helmer, sissiliikumise FARC juht.
Kui Cauca maakonnas komandöriks sain,
võitlesin ateismiga Jumala rahva vastu.
Ajasin pastoreid ära, sulgesin kirikuid, tapsin evangeelseid
sest nad ei nõustunud eitama Jeesust ega Jumalat.
Aastaid kristlasi taga kiusanud, mõistis Helmer, et on läbi kukkunud.
Mida rohkem neid taga kiusan,
seda enam nad arvus ja jõus kasvavad.
Kuidas see võimalik on? Kui püüan neid hävitada
ja nad kasvavad, kannavad vilja ja lähevad edasi, hakkan kahtlema.
Lõpuks kohtus ta Jeesusega. Nüüd on tema relvaks Piibel.
Ta õhutab inimesi Kristust, mitte Karl Marxi järgima.
Stendalli hinnangul on üle 100 000 võileja hakanud Jeesust järgima
ja konfliktis saabub peagi murrang.
Vägivalla toetajad on hädas,
kuna on piisavalt kristlasi, kes on soolaks ja valguseks.
Varem mustaks auguks peetud aladel on nüüd 10% kristlasi.
Ka kristlik põlisrahvas evangeliseerib.
Alvaro Dagua guambiano hõimust juhib kaht kristlikku raadiojaama.
Kristliku meedia konverentsil Calis
rääkisid Dagua ja teised guambianod teiste hõimudeni jõudmisest.
Kui kolm päeva läbi puutumatu džungli käia,
kohtub väljaspool tsivilisatsiooni elava aguį hõimuga.
Tahame oma raadiojaama kaudu nendeni jõuda,
et aguįdki Taevariiki pääseksid.
Valitsuse läbirääkijad ja FARC-i juhid kohtuvad Kuubas.
Rahulepe võib lõpetada
Kolumbias 50 aastat kestnud siseriikliku vägivalla.
Lõpptulemusest sõltumata levitavad evangelistid, raadio ja kirjandus
rahu riigi konfliktipiirkondades ja muudavad ükshaaval elusid.
Stan Jeter, CBN News
Anna siia! Nägemist!
Elu on kiire, kuid olen leidnud hea võimaluse inimesi aidata.
Saadan kodust lahkumata abivajajaile arste ja ravimeid.
Kaevan kaeve, et inimesed saaksid puhast joogivett.
Tänu minule kuulutatakse rohkem kui 100 riigis evangeeliumi.
Viin katastroofiohvritele toitu, abivahendeid ja lootust.
CBN ja mina teeme iga päev maailma paremaks.
Tegin otsekorralduslepingu. Pank teeb ära kogu töö.
Tean, et mu annetus läheb sinna, kus seda kõige enam vaja.
Hakka CBN-i parnteriks ja tee otsekorraldusleping.
Võid aidata maailma oma kodust.
Me kõik tahame elada Jumala soosingus ja võidmises.
Tahame Tema tarkust ja hoolitsemist.
Piibli järgi pani Issand igaviku meie südameisse.
Kõik igatsevad päästekindlust, elule eesmärki ja teavet selle kohta,
et meil on tähtis roll Jumala plaanis inimkonna jaoks.
Pat ja Gordon Robertsoni uuel DVD-I õpetatakse,
kuidas saada tarkust, kõikehõImavast hoolitsusest
ja sellest, kuidas osaleda meie ajal Jumala plaanides.
Plaadil on ka 3 Emmy-nominatsiooniga sari Made in Israel.
Jumal õnnistagu teid. Ela ja naudi Issanda õnnistust.
Õpetussari nüüd saadaval
Houstoni Woodlands koguduse pastor Kerry Shook
katkestas pühapäevase jutluse ja saatis koguduse
ebolaga võitlevaile aafriklastele toidupakke valmistama.
Panime jutluse praktikasse.
Pakkisime 200 000 toidukomplekti Lääne-Aafrikasse saatmiseks,
kus inimesed karantiini tõttu nälga kannatavad.
Mulle meeldib see kogudus. Olen seal korra käinud.
Eri vanuses inimesed vallutasid 70 pakkimispunkti.
Nad panid kottidesse riisi, sojaproteiini
ja vitaminiseeritud kuivatatud puuvilju.
Igas pakis oli toitev söögikord kuuele inimesele.
Kogudus õhutab liikmeid teisi hädas aitama.
Slogan 'Ole sõnumiks!' on särkidel, reklaamplakateil ja Shooki raamatus.
Shookid kutsuvad USA pastoreid sarnasele üritusele 16. novembril
ning saadavad koguduse teisi aitama ja teenima.
See on võimas viis usk tegudeks muuta.
Aitäh vaatamast! Järgmise korrani! Jumal õnnistagu teid!
Tõlge: Monika Jaaguri